gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8506, del 14-03-2019 (2019/2253)

RESOLUCIÓ de 22 de febrer de 2019, de la Universitat Politècnica de València, per la qual es nomena catedràtica d'universitat Teresa Cháfer Bixquert.
-----------------------------------------------------------------------------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2253


Data del document
:   22-02-2019

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 22 de febrer de 2019, de la Universitat Politècnica de València, per la qual es nomena catedràtica d'universitat Teresa Cháfer Bixquert. [2019/2253]  
De conformitat amb la proposta elevada per la comissió de selecció encarregada d'adjudicar el concurs convocat per Resolució de 17 d'octubre de 2018 d'aquesta universitat, número 146/18 (plaça codi: 6068), (BOE 02.11.2018) i correcció d'errors de 5 de novembre de 2018 (BOE 08.11.2018), i presentada per la interessada la documentació a què fa referència el punt onzé de la convocatòria esmentada;  
  
Aquest Rectorat, fent ús de les atribucions que hi confereixen l'article 65 de la Llei orgànica 6/2001, de 21 de desembre, d'universitats, i altres disposicions que la desenvolupen, ha resolt nomenar Teresa Cháfer Bixquert, amb document nacional d'identitat número 7391..., catedràtica d'universitat de la Universitat Politècnica de València, de l'àrea de coneixement Escultura, adscrita al Departament d'Escultura.  
  
Contra aquesta resolució, que posa fi a la via administrativa, la persona interessada pot interposar un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, s'hi pot interposar un recurs de reposició, en el termini d'un mes comptador des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 de febrer de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8475, del 30-01-2019 (2019/758)

RESOLUCIÓ d'11 de gener de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a Daniel Paz Mancheño.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/758


Data del document
:   11-01-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * distinció honorífica

RESOLUCIÓ d'11 de gener de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a Daniel Paz Mancheño. [2019/758]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per José Manuel Dolón García, alcalde president de l'Ajuntament de Torrevieja, per a Daniel Paz Mancheño, resolc:  
  
Primer  
Concedir la Distinció al Mèrit de Protecció Civil, en la categoria de Felicitació Pública a Daniel Paz Mancheño, Guàrdia Civil, per la seua labor en matèria de protecció civil i emergències, en realitzar a un ciutadà una maniobra de reanimació cardiopulmonar i aconseguir, amb la seua intervenció, salvar-li la vida.  
  
Segon  
En compliment del que estableix en l'article 12 del Decret 150 de 19 de setembre de 2014, s'inscriurà la present distinció honorífica en el Registre de distincions de la Generalitat en matèria de protecció civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes, a comptar des de l'endemà del dia de la seua publicació, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre tipus de recurs o reclamació que millor convinga al seu interès.  
  
  
L'Eliana, 11 de gener de 2019.- El director de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8464, del 15-01-2019 (2019/236)

RESOLUCIÓ d'11 de gener de 2019, del director general del Palau de les Arts Reina Sofia, Fundació de la Comunitat Valenciana, per la qual es dona publicitat al nomenament i contractació de la persona titular de la Direcció Artística de l'esmentada fundació.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/236


Data del document
:   11-01-2019

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Resolució

RESOLUCIÓ d'11 de gener de 2019, del director general del Palau de les Arts Reina Sofia, Fundació de la Comunitat Valenciana, per la qual es dona publicitat al nomenament i contractació de la persona titular de la Direcció Artística de l'esmentada fundació. [2019/236]  
L'article 19 dels Estatuts del Palau de les Arts Reina Sofia, Fundació de la Comunitat Valenciana, recull, entre les facultats del Patronat, designar la persona responsable de la Direcció Artística. El 21 de maig de 2018 el Patronat va delegar les seues competències en la Comissió Executiva.  
La Comissió Executiva de la Fundació, en sessió de 26 de juliol de 2018, va autoritzar la Direcció General per a designar Jesús Iglesias Noriega director artístic del Palau de les Arts Reina Sofia, Fundació de la Comunitat Valenciana, al qual correspon la gestió artística de les activitats de la Fundació, subjecte a les directrius emanades del Patronat i la Comissió Executiva.  
El 29 d'octubre de 2018 es va formalitzar el contracte laboral corresponent, amb efectes d'1 de gener de 2019, atenent al que disposa l'article 19 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional i l'article 3.4 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
  
En compliment del que disposa l'article 3.2 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, i fent ús de les atribucions que m'atorga l'article 25 dels Estatuts del Palau de les Arts Reina Sofia, Fundació de la Comunitat Valenciana, resolc:  
  
Donar publicitat al nomenament i contractació de Jesús Iglesias Noriega com a director artístic del Palau de les Arts Reina Sofia, Fundació de la Comunitat Valenciana.  
  
València, 11 de gener de 2019.- El director general: José Carlos Monforte Albalat.
Diari Oficial de la Generalitat Valenciana


Sumari del DOGV 8462, del 11-01-2019 (2018/12864)

Informació pública de la delegació de l'Ajuntament de l'Alfàs del Pi de la gestió de la taxa per entrada de vehicles i reserva de la via pública en Diputació d'Alacant. SUMA. Gestió Tributària.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2018/12449


Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Informació pública de la delegació de l'Ajuntament de l'Alfàs del Pi de la gestió de la taxa per entrada de vehicles i reserva de la via pública en Diputació d'Alacant. SUMA. Gestió Tributària. [2018/12472]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant decret del president de la Diputació Provincial d'Alacant de data 12 de desembre de 2018, de la delegació efectuada pel Ple de l'Ajuntament de l'Alfàs del Pi, en la sessió de data 22 de desembre de 2017, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província aprovat en la sessió del Ple provincial de data 3 d'octubre de 2013 (BOP número 201, de data 22.10.2013, i DOGV número 7139, de data 25.10.2013).  
  
Tributs i altres ingressos de dret públic per als quals es deleguen en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
L'Alfàs del Pi  
- Taxa per entrada de vehicles i reserva de la via pública.  
Aquesta delegació realitzada a favor de la Diputació Provincial d'Alacant pel municipi de l'Alfàs del Pi farà efecte des del dia 1 de gener de 2019 i estarà vigent fins a la finalització del cinqué any, a comptar des de l'endemà de la seua entrada en vigor, i quedarà tàcitament prorrogada per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 12 de desembre de 2018.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8570, del 14-06-2019 (2019/4944)

Notificació de la sentència dictada en el judici verbal número 1303/2013.
-------------------------------------------------------------------------

### Dades del document

Número de DOGV
:   8570

Data del DOGV
:   14-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4944


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1303/2013. [2019/4944]  
En el judici verbal número 1303/2013 s'ha dictat sentència en la qual consta com a demandant la Comunitat de Propietaris Apolo XX i com a demandada Ángela y Pantalones, SL.  
Conforme a la Instrucció número 6/2012, de la Secretaria General de l'Administració de Justícia, queden les actuacions en l'oficina judicial a la disposició de les persones interessades.  
El termini per a recórrer és de 20 dies a comptar des de l'endemà de la seua notificació i han de depositar 50 euros en el compte de consignacions del Jutjat, excepte si fora beneficiari de justícia gratuïta.  
Les dades personals que es posen a la disposició de les parts han de tractar-se amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
  
  
Torrevieja, 9 de maig de 2019.- La lletrada de l'Administració de justícia: M.ª Amparo Marco Martínez-Arenas.
Diari Oficial de la Generalitat Valenciana


Sumari del DOGV 8545, del 10-05-2019 (2019/4726)

ACORD 54/2019, de 7 de maig, de la Junta Electoral de la Comunitat Valenciana, pel qual es publiquen els resultats finals i la relació de diputats i diputades electes en les eleccions a les Corts Valencianes el dia 28 d'abril de 2019.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4726


Data del document
:   07-05-2019

Organisme emissor
:   Junta Electoral de la Comunitat Valenciana

Tipus de document
:   Acord

Descriptors 

:   * Corts Valencianes
    * resultat electoral
    * parlamentari
    * Parlament regional
    * legislació
    * eleccions regionals

ACORD 54/2019, de 7 de maig, de la Junta Electoral de la Comunitat Valenciana, pel qual es publiquen els resultats finals i la relació de diputats i diputades electes en les eleccions a les Corts Valencianes el dia 28 d'abril de 2019. [2019/4726]  
La Junta Electoral de la Comunitat Valenciana, en la reunió del dia 7 de maig de 2019, de conformitat amb el que estableixen els articles 36.2.d de la Llei electoral valenciana i 108.6 de la Llei orgànica del règim electoral general, ha acordat publicar en el Diari Oficial de la Generalitat Valenciana els resultats finals i la relació de diputats i diputades electes en les eleccions a les Corts Valencianes, realitzades el dia 28 d'abril de 2019.  
  
Palau de les Corts Valencianes  
  
València, 7 de maig de 2019  
  
El secretari,  
FRANCISCO J. VISIEDO MAZÓN  
  
La presidenta,  
PILAR DE LA OLIVA MARRADES
Diari Oficial de la Generalitat Valenciana


Sumari del DOGV 8594, del 18-07-2019 (2019/6815)

Informació pública de l'expedient administratiu de reparcel·lació forçosa de la unitat d'execució UE-2 del Pla especial parc estratègic empresarial de Vallada.
---------------------------------------------------------------------------------------------------------------------------------------------------------------

### Dades del document

Número de DOGV
:   8594

Data del DOGV
:   18-07-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/6815


Data del document
:   06-06-2019

Organisme emissor
:   Ajuntament de Vallada

Tipus de document
:   Anunci

Correcció d'errades

 Descriptors 

:   * Vallada
    * pla d'urbanisme
    * administració local

Informació pública de l'expedient administratiu de reparcel·lació forçosa de la unitat d'execució UE-2 del Pla especial parc estratègic empresarial de Vallada. [2019/6815]  
Atesa la necessitat de dur a terme la consegüent reparcel·lació de la unitat d'execució UE-2 del Pla especial parc estratègic empresarial de Vallada, segons allò previst en la normativa urbanística valenciana, així com amb la condició de fer efectiva l'actuació urbanística en aquesta unitat d'execució.  
Considerant que per mitjà de Resolució d'aquesta Alcaldia de data 6 de juny de 2019 es va resoldre incoar l'expedient administratiu per a la reparcel·lació forçosa de la unitat d'execució UE-2-B del Pla especial parc estratègic empresarial de Vallada segons el projecte de reparcel·lació elaborat per l'arquitecte Pablo Sapiña Alcañiz, se sotmet aquest expedient a tràmit d'informació pública, per termini d'un mes a comptar des de l'endemà de la publicació d'aquest anunci en el Diari Oficial de la Generalitat Valenciana, a l'efecte que es puguen presentar suggeriments, reclamacions o observacions. L'expedient es troba a la seua disposició en la Secretaria d'aquest ajuntament, en horari de 09.00 a 14.00 hores.  
Cosa que es fa pública a l'efecte del que s'estableix en l'article 92.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, en la redacció que en fa la Llei 1/2019.  
  
Vallada, 6 de juny de 2019.- L'alcaldessa: M.ª José Tortosa Tortosa.
Diari Oficial de la Generalitat Valenciana


Sumari del DOGV 8464, del 15-01-2019 (2018/12948)

Notificació de la sentència dictada en el procediment ordinari número 356/2017.
-------------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/12753


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment ordinari número 356/2017. [2018/12437]  
Procediment: procediment ordinari (WGK-498.5.1) (OR8) 000356/2017-F.  
De: Comunitat de Propietaris Edificio Abril.  
Procuradora: María Engracia Abarca Nogués.  
Contra: herència jacent de Jesús Cantero Martínez i herència jacent de María López Fernández.  
Procurador/a: -  
  
En aquestes actuacions seguides a instàncies de Comunitat de Propietaris Edifici Abril contra herència jacent de Jesús Cantero Martínez i herència jacent de María López Fernández, s'ha dictat la Sentència número 000096/2018, que literalment és com segueix:  
  
«Procediment: procediment ordinari (KMU-040.1.1) (0R8) 000356/2017.  
Jutgessa que la dicta: Cristina Muñoz Pérez.  
Data: 11 d'abril de 2018.  
Dispositiva  
Estime la demanda interposada per Comunitat de Propietaris Edifici abril contra herència jacent de Jesús Cantero Martínez i herència jacent de María López Fernández i, en conseqüència, condemne la part demandada a pagar a l'actor la quantitat de 7.423,14 euros, més els interessos fixats en aquesta resolució, i les costes del procés.  
  
Notifiqueu l'anterior resolució a les parts i feu-los saber que aquesta és susceptible d'un recurs d'apel·lació. El recurs s'haurà d'interposar per escrit en el termini de vint dies hàbils, comptats des de l'endemà de la notificació.  
Lliureu i uniu un certificat d'aquesta resolució a les actuacions, amb inclusió de l'original en el llibre de sentències.  
Compliu el que preveu l'article 212 de la Llei d'enjudiciament civil.  
  
Així, Cristina Muñoz Pérez, com a magistrada titular d'aquest jutjat, mitjançant aquesta sentència meua, ho dispose, mane i firme.»  
  
I atés que els demandats, herència jacent de Jesús Cantero Martínez i herència jacent de María López Fernández, es troben en parador desconegut, expedisc aquest edicte a fi que els valga de notificació de forma deguda.  
  
Benidorm, 13 d'abril de 2018.- La lletrada de l'Administració de justícia: Mary Luz García Muñoz.
Diari Oficial de la Generalitat Valenciana


Sumari del DOGV 8595, del 19-07-2019 (2019/6044)

Notificació de la sentència dictada en el judici verbal número 679/2018.
------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6044


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 679/2018. [2019/6044]  
En el present procediment seguit a instàncies de Buildingcenter, SAU contra els ignorats ocupants del carrer El Escorial, número 29, d'Orihuela s'ha dictat sentència, en data 18 de febrer de 2019, la còpia íntegra de la qual queda a la disposició de la part en aquesta oficina judicial, i se li fa saber que contra aquesta es pot interposar recurs d'apel·lació en el termini de 20 dies des de la publicació del present edicte.  
I atés que aquest demandat es troba en situació processal de rebel·lia, s'expedeix el present edicte, en compliment del que es disposa en la Instrucció de justícia relativa a la publicació d'edictes en diaris i butlletins oficials i a la protecció de dades, a fi que li servisca de notificació de forma deguda.  
  
Orihuela, 7 de juny de 2019.- La lletrada de l'Administració de justícia: María Jesús Pérez Gálvez.
Diari Oficial de la Generalitat Valenciana


Sumari del DOGV 8468, del 21-01-2019 (2019/169)

Notificació de la sentència dictada en el procediment ordinari número 894/2015.
-------------------------------------------------------------------------------

### Dades del document

Número de DOGV
:   8468

Data del DOGV
:   21-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/169


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment ordinari número 894/2015. [2019/169]  
Procediment: procediment ordinari número 894/2015.  
De: Abanca Corporación Bancaria, SA.  
Procurador: Jesús Rivera Huidobro.  
Contra: Narciza Jesús Toledo Tapia i José Pascual Jiménez Hidalgo.  
En aquest procediment ordinari número 894/2015, seguit a instàncies de Abanca Corporación Bancaria, SA, contra Narciza Jesús Toledo Tapia i José Pascual Jiménez Hidalgo, s'ha dictat la sentència que literalment diu així:  
  
«Estime íntegrament la demanda interposada per l'entitat Abanca Corporación Bancaria, SA, contra José Pascual Jiménez Hidalgo i Narciza Jesús Toledo Tapia, en situació processal de rebel·lia, i condemne els demandats que paguen, a l'actora, la suma de 28.960,25 euros de principal més els interessos previstos en l'article 576 de la Llei d'enjudiciament civil des de la data d'aquesta resolució; tot això amb imposició expressa de costes a la part demandada.  
Notifiqueu aquesta resolució a les parts i feu-los saber que s'hi pot interposar un recurs d'apel·lació davant de l'Audiència Provincial de Castelló que, si és el cas, s'interposarà davant del tribunal que haja dictat la resolució que s'impugne dins del termini de vint dies comptats des de l'endemà a la notificació, amb l'exposició de les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (de conformitat amb la Llei 37/2011, de 10 d'octubre, de mesures d'agilització processal).  
Aquesta és la meua sentència, que pronuncie, mane i firme.»  
  
I atés que els demandats, Narciza Jesús Toledo Tapia i José Pascual Jiménez Hidalgo, es troben en parador ignorat, expedisc aquest edicte a fi que els valga de notificació de forma deguda.  
  
Vinaròs, 18 d'octubre de 2018.- El lletrat de l'Administració de justícia: Sergio Bustamante Balen.